**Byun Baekhyun** (kor. 변백현, s. 6. toukokuuta 1992 Bucheon, Gyeonggi, Korean tasavalta) tunnetummin **Baekhyun,** on etelä-korealainen laulaja sekä näyttelijä. Hän kuuluu kiinalais-korealaiseen poikabändiin Exo sekä sen alaryhmään Exo-Cbx.

Elämä
-----

Byun Baekhyun syntyi 6. toukokuuta 1992 Bucheonissa, Gyeonggissa, Korean tasavallassa. Byunillä on isoveli, joka on häntä seitsemän vuotta vanhempi. Byun aloitti laulun harjoittelemisen 11-vuotiaana eteläkorealaisen laulajan Rainin vaikutuksesta. Byun kävi Jungwon lukion Bucheonissa. Musiikin lisäksi hän harrasti nuorena itsepuolustuslajeja ja hänellä on musta vyö hapkidossa. Byun liittyi SM Entertainmentiin 2011 S.M casting -systeemin kautta.

Ura
---

### 2012–2015: Debyytti ja uran alkuvaiheet

Byun ilmoitettiin virallisesti olevan Exon kahdestoista jäsen 30. tammikuuta 2012. Exo debytoi 8. huhtikuuta 2012.

Heinäkuussa 2014 Byun teki debyyttinsä musiikkiteatterissa, näyttelemällä pääroolia Don Lockwoodin musikaalissa *Laulavat sadepisarat.*

Huhtikuussa 2015 Byun julkaisi ensimmäisen soolokappaleensa "Beautiful". Kappale toimi tunnusmusiikkina Exon nettisarjassa *Exo Next Door.* Kappaleesta tuli ensimmäinen nettisarjojen soundtrack-single, joka on ollut digitaalilatauslistan huipulla.

### 2016: Ura näyttelijänä ja Exo-Cbx

Tammikuussa 2016 Byun ja Miss A -jäsen Bae Suzy julkaisivat duettosinglen "Dream", joka voitti ensimmäisen sijan yhteensä viisi kertaa korealaisissa musiikkiohjelmissa Music Bank ja Inkigayo. Toukokuussa Byun ja K.Will julkaisivat "The Day" -kappaleen osana SM Entertainmentin musiikkiprojektia *Station*. Elokuussa 2016 Byun aloitti näyttelijäuransa, ja esiintyi draamasarjassa *Moon Lovers: Scarlet Heart Ryeo.* Byun sai sivuroolin draamasta. Hän myös esitti yhdessä kahden yhtyejäsenensä kanssa draaman soundtrackin "For You".

Byun muodosti lokakuussa 2016 yhdessä Chenin ja Xiuminin kanssa Exon ensimmäisen alaryhmän, Exo-Cbx. Sen debyytti *Hey Mama!* julkaistiin lokakuussa.

### 2019-2021: sooloalbumit

Baekhyun teki soolodebyyttinsä vuonna 2019 albumillaan "City Lights".  Vuoden 2020 toukokuussa hän julkaisi toisen sooloalbuminsa, "Delight". Albumia myytiin yli miljoona kappaletta, ja Baekhyunista tuli ensimmäinen miljoonan myynyt sooloartisti 19 vuoteen.  Vuonna 2021 Baekhyun julkaisi ensimmäisen japaninkielisen albuminsa.  Samana vuonna julkaistiin myös hänen kolmas koreankielinen sooloalbuminsa "Bambi", jota myytin myös yli miljoona kappaletta.

Yksityiselämä
-------------

Kesäkuussa 2014 SM Entertainment vahvisti, että Byun ja toinen SM Entertainment -artisti, Girls' Generationin jäsen Kim Taeyeon, ovat parisuhteessa. Syyskuussa 2015 raportit kertoivat, että suhde oli päättynyt eroon.

Lähteet
-------

1. ↑  Baekhyun *EXO Wiki*. Viitattu 30.9.2019. (englanniksi)
2. ↑  EXO's Baekhyun demonstrates his black belt hapkido kicks | allkpop.com *allkpop*. Viitattu 7.12.2016.
3. ↑  R. Jun: Baekhyun, Kyuhyun, Sunny, and Jay Officially Announced as Leads for "Singin’ in the Rain" *Soompi*.  29.4.2014. Viitattu 7.12.2016.
4. ↑  ddangha: Baekhyun’s "Beautiful" Becomes First Web Drama OST to Top Charts *Soompi*.  21.4.2015. Viitattu 7.12.2016.
5. ↑  'The Day' is gloomy for K.Will and Baekhyun in next 'SM Station' MV | allkpop.com *allkpop*. Viitattu 7.12.2016.
6. ↑  leejojoba: EXO’s Baekhyun Will Make His Drama Debut *Soompi*.  17.11.2015. Viitattu 7.12.2016.
7. ↑  E. Kang: Watch: EXO’s Chen, Baekhyun, And Xiumin Sing Of Devoted Love For "Scarlet Heart: Goryeo" *Soompi*.  24.8.2016. Viitattu 7.12.2016.
8. ↑  EXO-CBX *EXO Wiki*. Viitattu 30.9.2019. (englanniksi)
9. ↑   *hypebae.com*.
10. ↑   *soompi.com*.
11. ↑   *exo-jp.net*.
12. ↑   *soompi.com*.
13. ↑  R. Jun: Updated: SM Confirms, Girls’ Generation Taeyeon and EXO Baekhyun Are Dating *Soompi*.  18.6.2014. Viitattu 7.12.2016.
14. ↑  Girls’ Generation members break up in a row *kpopherald.koreaherald.com*. Viitattu 7.12.2016.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Korea

 |
|  |
| Taiteenala | 
* MusicBrainz

 |

 |